open-index/open-wikipedia-markdown huggingface dataset:
M3 (linka budapeštianskeho metra)

vľavo|150x150bod
**M3** alebo **„Észak–déli metró“** (), hovorovo **Kék metró** () je treťou a najdlhšou linkou budapeštianskeho metra. Leží v peštianskej časti mesta a spája stanicu Újpest-központ na severe so stanicou Kőbánya-Kispest na juhu. Prvá časť trasy Deák Ferenc tér – Nagyvárad tér bola otvorená v roku 1976. V súčasnosti je dlhá  a nachádza sa na nej 20 staníc.

## História
Prvé plány na na výstavbu tretej linky metra existovali už v roku 1963, jeho stavba začala v roku 1970, prvá časť pozostávajúca zo šiestich staníc bola otvorená v roku 1976. Južným smerom bola doplnená o ďalších päť staníc v roku 1980 a severným v rokoch 1981, 1984 a 1990 o deväť staníc, tak dosiahla súčasných 20 staníc, a dĺžku  čím sa stala najdlhšou linkou metra v Budapešti.

* 1976: Deák Ferenc tér – Nagyvárad tér
* 1980: Nagyvárad tér – Kőbánya-Kispest
* 1981: Deák Ferenc tér – Lehel tér
* 1984: Lehel tér – Árpád híd (dnes Göncz Árpád városközpont)
* 1990: Árpád híd – Újpest-központ

M3 beží v smere sever-juh (presnejšie, od severovýchodu na juhovýchod). Prestupná stanica s M1 a M2 je na námestí Deák Ferenc tér a prestupový bod s linkou M4 je na stanici Kálvin tér. Od 4.11.2017 prebehla rekonštrukcia linky v troch etapách, najskôr severná, potom južná časť a v poslednej etape stredná časť. Rekonštrukcia sa týkala koľajiska aj jednotlivých staníc. Rekonštrukcia bola ukončená 22.5.2023. 

## Stanice
náhľad|Trasa linky M3
* Újpest-központ
* Újpest-városkapu [ž. st. MÁV]
* Gyöngyösi utca
* Forgách utca
* Göncz Árpád városközpont
* Dózsa György út
* Lehel tér
* Nyugati pályaudvar [ž. st. MÁV]
* Arany János utca
* Deák Ferenc tér [prestup na M1 a M2]*
* Ferenciek tere
* Kálvin tér [prestup na [[M4 (linka budapeštianskeho metra)|M4]]]*
* Corvin-negyed
* Semmelweis Klinikák
* Nagyvárad tér
* Népliget
* Ecseri út
* Pöttyös utca
* Határ út
* Kőbánya-Kispest  [ž. st. MÁV]

## Zaujímavosti

* Priemerná vzdialenosť medzi stanicami : 866,3 m
* Najkratšia vzdialenosť medzi stanicami : 469 m
* Najdlhšia vzdialenosť medzi stanicami : 1753 m
* Dĺžka nástupištia : 120 m
* Najhlbšia stanica : Kálvin tér - 28.24 m

[náhľad|Nové vozne [81-71|81-717.2K na linke M3 pri príchode na stanicu Kőbánya-Kispest.]]

## Vozový park
Na linke premávajú rekonštruované sovietske vozne typu 81-717.2K/714.2K, prezývané Panda. Vozne majú bielo-čierny náter. V minulosti tu premávali staré sovietske vozne typu Ev (u nás známe ako Ečs), 81-71 a ich modifikácie. Staré vozne majú tmavomodrý náter.

## Galéria

Súbor:Kőbánya-Kispest metro station 3.jpg|Kőbánya-Kispest (modernizovaná)
Súbor:M3 metro Határ út.png|Határ út (modernizovaná)
Súbor:M3 Nagyvárad tér 1.jpg|Nagyvárad tér (dočasná konečná stanica)
Súbor:Budapest Metro Ferenc körút.JPG|Corvin-negyed
Súbor:Deák Ferenc tér, metróállomás. Fortepan 99225.jpg|Deák Ferenc tér (prestupná stanica)
Súbor:Dózsa György út metróállomás 2.jpg|Dózsa György út (modernizovaná)
Súbor:Forgách utca metróállomás.jpg|Forgách utca (modernizovaná)
Súbor:Újpest-városkapu metróállomás 4.jpg|Újpest-városkapu (modernizovaná)


## Zdroj

Kategória:Budapeštianske metro
Ladislav Molnár

**Ladislav Molnár** (* 12. september 1960, Smolenice) je bývalý slovenský futbalový brankár a futbalový tréner. Ako hráč dosiahol viaceré úspechy v drese Slovana a 1. FC Košice. Ako tréner sa preslávil impulzívnym správaním a počas svojho pôsobenia v Dukle Banská Bystrica, dokázal v sezóne 2003/04 doviesť klub ako nováčika na druhé miesto v lige.

## Úspechy
### Klubové
* Majster Slovenska: 1995, 1996, 1997, 1998
* Československý pohár: 1990
* Slovenský pohár: 1994
* Liga majstrov: Skupinová fáza - 1997

### Individuálne
* Jedenástka roka: 1994, 1995, 1996, 1997
* Tréner roka: 2003

## Referencie

## Externé odkazy
* Ladislav Molnár na stránke national-football-teams.com
* Ladislav Molnár na stránke weltfussball.de
* Ladislav Molnár na stránke transfermarkt.co.uk

## Zdroj

Kategória:Narodenia v 1960
Kategória:Slovenskí futbalisti
Kategória:Slovenskí futbaloví tréneri
Kategória:Hráči FK Inter Bratislava
Kategória:Hráči ŠK Slovan Bratislava
Kategória:Hráči MFK Košice
Kategória:Hráči FC Nitra
Kategória:Tréneri MFK Zemplín Michalovce
Kategória:Osobnosti zo Sládkovičova
Coevorden

**Coevorden** je mesto v severovýchodnom Holandsku v provincii Drenthe. Počas reorganizácie okresov v provincii v roku 1998 sa Coevorden zlúčil do rovnomenného okresu spolu s mestami Dalen, Sleen, Oosterhesselen a Zweeloo.

Coevorden získal mestské práva v roku 1408.

Je pravdepodobné, že mesto Coevorden dalo nepriamo meno kanadskému mestu Vancouver, ktoré je pomenované po britskom kapitánovi a prieskumníkovi Georgeovi Vancouverovi. Jeho predkovia a ich rodinné meno mohli prísť do Anglicka z Holandska "z Coevordenu" (van Coevorden > Vancoevorden > Vancouver).

## Referencie

## Externý odkaz
*Stránka mesta 

Kategória:Mestá v Holandsku
Kategória:Drenthe
Mishtagea

**„Mishtagea“** je štvrtým singlom z platinového albumu *[[Exoterika]]* speváka Mira Jaroša.

## Vznik
„Mishtagea“ (Zošaliem) rieši vzťah muža, ktorého opustila žena a má veľkú túžbu sa k nej vrátiť. Autorom hudby je Barak. Kvôli tejto nahrávke podal v roku 2006 Barak žalobu, v ktorej tvrdí, že nahrávka bola na album zaradená bez jeho súhlasu a jeho meno nebolo správne uvedené. Pod ťarchou dôkazov žalovanej strany Barak neskôr svoju sťažnosť stiahol. Pieseň „Mishtagea“ bola jediným dvojjazyčným singlom z albumu *[[Exoterika]]*.

## Oficiálne verzie
# Radio edit
# Instrumental
# Mishtagea/Africa cut

## Referencie

## Externé odkazy
*Oficiálna stránka Mira Jaroša

Kategória:Piesne Mira Jaroša
Na chvíľu

**„Na chvíľu“** je tretí singel z platinového albumu *[[Exoterika]]* speváka Mira Jaroša.

## Vznik
Pôvodná verzia nahrávky pod názvom „Na krídlach“ vznikla v Žiline v nahrávacom štúdiu Mira Valoviča, neskôr pieseň pretextoval Daniel Hevier a Gerry Wlodawsky s Vaitom Waymanom dotvorili jej refrén. Text piesne zachytáva detstvo, život, nesplnené túžby a lásky speváka. Patrí k najosobnejším a najemotívnejším skladbám na albume. Gitaru do skladby nahral izraelský gitarista Avi Singolda.

## Videoklip
Videoklip sa natáčal v januári 2006 počas niekoľkých dní v spevákovom bratislavskom byte, v Miloslavove i na starom židovskom cintoríne. Vonku husto sneží a spevák sa prechádza medzi kulisami starého talianskeho mesta (lokalita Miloslavov), stretáva sám seba ako žobráka aj seba samého ako malého chlapca. V závere klipu drží malé dieťa. V klipe taktiež účinkuje africký perkusionista Thierry, či exotický gitarista. V miestnosti im robia spoločnosť exotické papagáje. Videoklip bol v častých rotáciách na hudobnej stanici Music Box.

## Oficiálne verzia
# Radio edit
# Albumová verzia
# Inštrumentálna verzia

## Referencie

## Externé odkazy
*Oficiálna stránka Mira Jaroša

Kategória:Piesne Mira Jaroša
Hematoencefalická bariéra

**Hematoencefalická bariéra** (iné názvy: **krvno-mozgová bariéra**) je fyziologická bariéra medzi krvným obehom a centrálnou nervovou sústavou (CNS) u všetkých štvornožcov. Slúži na udržanie podmienok prostredia v mozgu a ich oddelenie od podmienok prostredia v krvi.

Krvné kapiláry sú tvorené jednou tenkou vrstvou endotelových buniek. V CNS jednotlivé endotelové bunky kapilárnej steny priliehajú tesne k sebe a v mieste ich kontaktov sa vytvárajú tzv. tesné spojenia (*tight junctions*). Navyše zvonka na obvod kapilár tesne priliehajú pericyty - čím je pohyb látok medzi krvou a nervovým tkanivom obmedzený. Hovoríme o hematoencefalickej bariére.

Úlohou hematoencefalickej bariéry je izolovať tkanivo nervovej sústavy od krvného prúdu. Vďaka hematoencefalickej bariére do mozgu ťažšie prenikajú baktérie, toxíny, ale aj liečivá a ďalšie látky. Pri porušení bariéry sa medzi prvými príznakmi objaví edém mozgového tkaniva.

## Iné projekty

Kategória:Centrálna nervová sústava
Kategória:Obehová sústava
Kategória:Neurológia
Kategória:Zvieracia fyziológia
Kategória:Mozog
Kategória:Farmakokinetika
Website Baker

**Website Baker** je redakčný systém (anglicky *Content Management System* skratka CMS), je založený na programovacom jazyku PHP a databázovom systéme MySQL. Pomocou Website Bakera môžete mať internetovú prezentáciu bez znalosti programovania či HTML zručnosti. Použitie  je veľmi jednoduché, perfektnú, profesionálnu webovú stránku, je možné vytvoriť v priebehu niekoľkých hodín. Jedinou požiadavkou je dostatočná zručnosť pri práci vo webovom prehliadači.

Website Baker je Open-source softvér, čo znamená, že  systém môžete voľne využiť a to aj pre komerčné účely. Môžete tiež kopírovať systém a prerozdeľovať ho priateľom či známym.

## Preklady
V najnovšej verzii 2.8 *Website Baker* obsahuje 21 jazykov vrátane angličtiny (predvolená) v jadre.

## Referencie


## Externé odkazy
* Oficiálna stránka projektu
* Website Baker SK   - oficiálna slovenská lokalizačná podpora
* Webhosting - Plne kompatibilný Webhosting pre Website Baker

Kategória:Redakčné systémy
Kategória:Slobodný softvér
Renault Fluence

right|thumb|Fluence na autosalóne

**Renault Fluence** je model osobného automobilu nižšej strednej triedy, ktorý vyrába francúzska automobilka Renault od roku 2009. Je založený na vozidle Renault Mégane III a nasledovník modelu Renault Mégane II.

## Fluence Concept
Renault Fluence je aj názov konceptového kupé, ktoré bolo prezentované 4. júna 2004 na Car Elegance Classic v Anglicku a na Mondial de l'Automobile 2004.

Súbor:Renault Fluence Concept - Sao Paulo Autoshow 2006.jpg|Fluence Concept na autosalóne v Sao Paule
Súbor:Renault FluenceConcept - Sao Paulo Autoshow 2006.jpg|Zadná strana
Súbor:RenaultFluence.jpg|Fluence Concept


## Fluence Z.E. Concept
Renault predstavil na frankfurtskom autosalóne v roku 2009 konceptové vozidlo Renault Fluence Z.E. Concept, čo je elektrická verzia sériového modelu.

Súbor:Renault Fluence Z.E. Concept.jpg|Fluence Z.E. Concept
Súbor:Renault Fluence Z.E. Concept rear.jpg|Renault Fluence Z.E. Concept zozadu
Súbor:Renault Fluence Z.E. Concept interior.jpg|Interiér
Súbor:Renault Fluence Z.E. Concept IAA 2009.jpg|Pohľad zospodu


## Renault Samsung Motors SM3 II
Renault Samsung Motors SM3 II je rebadžovaná verzia Renault Fluence. Bola uvedená na autosalóne v Soule predtým, ako Fluence vo Frankfurte v rovnakom roku a predáva sa v Kórejskej republike.

Súbor:NEW SM3 RE.jpg|Renault Samsung Motors SM3 II
Súbor:NEW SM3 REAR.JPG|Zadná strana Renault Samsung Motors SM3 II
Súbor:NEW SM3 Interior.JPG|Interiér
Súbor:NEW SM3 RE.jpg|Exteriér


## Iné projekty

## Zdroj

Fluence
Kategória:Automobily nižšej strednej triedy
World Heritage Committee

**World Heritage Committee** () je výbor UNESCO, ktorého hlavnou činnosťou je spravovanie zoznamu Svetového kultúrneho a prírodného dedičstva. Sídli v Paríži.

Výbor sa schádza každoročne na rôznych miestach. Je zložený zo zástupcov z 21 krajín, ktoré pristúpili na dohovor o Svetovom dedičstve. Zástupcovia sú volení valným zhromaždením na 6 rokov.

## Zasadnutia

Kategória:UNESCO
Anna Poráčová

**Anna Poráčová** (rodená *Šuťáková*; * 18. január 1962, Kyjov) je rusínska speváčka rusínskych a šarišských ľudových a duchovných piesní. Laureátka ústrednej celoslovenskej prehliadky ľudových piesní Makovická struna.

## Zo života
Anna Poráčová, rodená Šuťáková, sa narodila 18. januára v dedine Kyjov, ktorá sa nachádza pod Čergovským pohorím v okrese Stará Ľubovňa. Od malička rada spievala, preto ju učitelia zaangažovali do školského súboru.

Po príchode na Strednú ekonomickú školu do Prešova (v roku 1978) začala Anna účinkovať najprv vo folklórnom súbore Karpaťanin a potom v súbore Šarišan. Tu aktívne pôsobila päť rokov a s týmto súborom precestovala skoro celú Európu, bola aj v Tunise a trikrát v USA. Medzičasom spolupracovala aj s inými súbormi napr. so súborom Torysa, Zemplín, Sabinovčan a iné.

Neskôr sa venuje spevu sólovo, spolupracovala s mnohými telesami, hudobníkmi a spevákmi, čo prinieslo na svet veľa zaujímavých projektov a CD nosičov.

* v roku 1994 vyšlo jej prvé sólové CD s názvom "Anička mi meno“, na ktorom sú rusínske piesne z jej rodnej obce Kyjov.
* v roku 1995 vyšlo druhé sólové CD s názvom "Taku mi cigan hraj“, na ktorom sú šarišské a zemplínske piesne.
* v roku 2002 vyšlo tretie sólové CD s názvom "Špivam sebe špivam“, na ktorom sú piesne z celého východného Slovenska a to rusínske, šarišské a zemplínske.
* v roku 2007 vyšlo štvrté sólové CD (spoločné s Markou Mačoškovou) s názvom "Čorny oči jak teren“ kde sú rusínske a šarišské ľudové piesne.
* v júni 2010 bolo vydané ďalšie, už piate sólové CD s názvom "Zašpivajme sobi“, na ktorom sú rusínske a ukrajinské ľudové piesne.
* v roku 2016 vyšlo CD s názvom "Najkrajšie piesnie Anky Poráčovej"

Okrem týchto CD účinkovala ešte na mnohých spoločných projektoch súboru Šarišan, no spolupracuje aj s OĽuN-om – Orchester ľudových nástrojov rádio Bratislava. Jej hlas môžete počuť aj na CD rusínkych piesní s názvom "A čija to chyža“. Spolupracovala aj s Ľudovou hudbou Kandráčovci.

## Diskografia
diskografia nie je úplná
* 1993: *Anička mi meno*, MC
* 1994: *Taku mi cigan hraj*, CD
* 2002: *Špivam sebe špivam*, CD
* 2007: *Čorny oči jak teren* – Marka Mačošková a Anka Poráčová, ĽH Ondreja Kandráča a hostia z ĽH Železiar - Folklórne združenie Anička R209 0001-2-731, CD
* 2010: *Zašpivajme sobi - Spieva Anka Poráčová a hostia, [[Kandráčovci]]* - Folklórne združenie Anička, CD
* 2016: Najkrajšie piesne Anky Poráčovej - Spieva Anka Poráčova s rodinou, Hrá Ľudová hudba Stana Baláža

## Referencie


## Externé odkazy
* Oficiálna stránka - poracova.sk 

Kategória:Slovenské speváčky ľudovej hudby
Kategória:Speváci rusínskeho pôvodu
Kategória:Slovenské osobnosti rusínskeho pôvodu
Kategória:Osobnosti z Kyjova (okres Stará Ľubovňa)
Nathan

**Nathan** je mužské krstné meno. Pochádza z hebrejského slova *נתן* (Náthán), čo v preklade znamená *Ten, kto dal* (Boh dal). Meniny má 29. decembra.

Kategória:Krstné mená
Kategória:Mužské mená
Kategória:Mužské mená hebrejského pôvodu
Lines of action

**Lines of action** alebo aj **LOA** je abstraktná dosková hra pre dvoch hráčov, ktorú v roku 1969 vymyslel Claude Soucie.

## Pravidlá
Hracia doska má tvar štvorca a skladá sa z 8x8 polí. Každý z hráčov má k dispozícii 12 hracích kameňov svojej farby. Jeden hráč má biele kamene a druhý čierne. Na začiatku hry sa kamene umiestnia na hraciu dosku do počiatočnej pozície.

### Pohyb hracích kameňov

Hráči striedavo vykonávajú jednotlivé ťahy, pričom začína čierny. V každom ťahu môže hráč presunúť jeden hrací kameň svojej farby v ľubovolnom ortogonálnom alebo diagonálnom smere práve o toľko polí, koľko kameňov (ľubovolnej farby) sa práve nachádza na línii po ktorej vykonáva pohyb. Hracie kamene rovnakej farby sa môžu pri pohybe preskakovať. Súperove kamene sa preskakovať nesmú.

### Odstránenie kameňa
Hráč môže premiestniť svoj kameň na pole obsadené kameňom súpera, ktorý následne odstráni z hracej dosky.

Na tejto hre je zaujímavé to, že nie je vždy jasné či odstránenie súperovho kameňa je výhodou alebo nie. Väčší počet hracích kameňov na hracej doske znamená viac možností na blokovanie súpera. Na druhej strane menší počet hracích kameňov sa ľahšie spája do jednej skupiny.

### Cieľ hry
Cieľom hry je premiestniť svoje kamene tak, aby tvorili jednu spojitú skupinu. To znamená, že kamene tejto farby sa musia navzájom dotýkať v ľubovolnom smere – ortogonálne aj diagonálne. Víťazom hry je ten hráč, ktorému sa podarí spojiť všetky svoje kamene do jednej skupiny bez ohľadu na to, ktorý hráč je práve na ťahu.

V prípade, že v jednom ťahu sa spoja do jednej skupny kamene oboch hráčov, víťazí ten hráč ktorý je práve na ťahu. Ak niektorému hráčovi zostáva na hracej doske len jeden hrací kameň, stáva sa víťazom pretože splnil cieľ hry.

## História
Hra Lines of action bola prvýkrát predstavená širokej verejnosti po svojom zverejnení v knihe od Sida Sacksona *A Gamut of Games* v roku 1969, ale v nasledujúcich rokoch nedosiahla širšiu popularitu. Začiatkom deväťdesiatych rokov dvadsiateho storočia však začala popularita hry postupne stúpať a začali vznikať aj počítačové programy pre Lines of action.

Autor Lines of action, Claude Soucie, zomrel skôr, než začal byť o túto hru širší záujem. Sid Sackson vymyslel v roku 1982 podobnú hru s názvom Fields of action.

## Externé odkazy
* Lines of action na boardgamegeek.com 

Kategória:Doskové hry
Kategória:Abstraktné doskové hry
Honolulu Bahamy (singel)

**„Honolulu Bahamy“** je piaty a zároveň posledný singel z platinového albumu *[[Exoterika]]* speváka Mira Jaroša. Pieseň je duetom s Robom Miklom.

## Vznik
Pieseň napísali Janko Sikora a Bohuš Zábojník. S menšou textovou úpravou ho spevák prespieval s Robom Miklom. Nahrávka so sexuálnym podtextom rádiá nezaujala, na hudobnej stanici Music Box sa však v lete 2006 často hrávala.  

## Videoklip
K singlu vznikol kontroverzný videoklip, ktorého kameramanom bol Roman Šustek. Ženy na obojkoch, bordelmama, polonahé slečny dráždia Roba a Mira pri bazéne. V závere klipu všetci končia v bazéne a Mikla nič netušiacemu Jarošovi dáva francúzsky bozk. Klip vznikol vo farebnej i čiernobielej verzii a niektoré televízie ho odmietli kvôli kontroverznému obsahu odvysielať. 

## Oficiálne verzie
# Radio edit
# Albumová verzia
# Video verzia
# Instrumental
# Extended verzia

## Hranie v rádiách
V 36. týždni roku 2006 sa stala 40. najhranejšou slovenskou skladbou v slovenských rádiách.

## Referencie

## Externé odkazy
*Oficiálna stránka Mira Jaroša

Kategória:Piesne Mira Jaroša
Sibyly (Raffael)

**Sibyly** (tiež **Štyri Sibyly**) je názov fresky namaľovanej renesančným umelcom Raffaelom Santim v roku 1514.

Freska, vypĺňajúca hornú časť oltárnej steny v kaplnke Chigi rímskeho kostola Santa Maria della Pace, vznikla na objednávku Raffaelovho priateľa, bankára Agostina Chigiho.

Dielo svojím námetom pripomínajúce Sibyly na Michelangelovej freskovej výzdobe Sixtínskej kaplnky má však iný obsah. Tým je Kristovo zmŕtvychvstanie.

Ako hlavné postavy na freske vystupujú štyri antické veštkyne, predpovedajúce Ježišovo narodenie. Na rozdiel od Sibýl v Sixtínskej kaplnke Raffaelove Sibyly nie sú zobrazené jednotlivo, ale do skupiny, čím vytvárajú ucelený ikonografický obraz. Spoločnosť im robia okrídlení cherubíni, ktorí Sibylám prinášajú písomné zvitky s fragmentami zo Zjavenia svätého Jána (Apokalypsy) a evanjelií. Texty na zvitkoch by sa dali interpretovať ako symbolické odkazy na skutky z Ježišovho života.

Každá zo Sibýl je identifikovateľná. Zľava je to Kúmska Sibyla, ktorej cherubín predáva zvitok s textom „Zmŕtvychvstanie“. Vpravo od nej v pololežiacej polohe na dosku píše Perzská Sibyla text „Bude mať osud smrti“. Ďalšie dve veštkyne sú umiestnené na pravej strane oblúka: vyššie, opierajúc sa o oblúk sedí Frýgická Sibyla čítajúca na doske nápis „Nebesia obklopujú zemskú nádobu“. Celkom napravo Raffael umiestnil Tiburskú Sibylu, nad ktorou vznášajúci sa anjel drží zvitok s textom „Otvorím a vstanem z mŕtvych“.

Zasvätenie do tajomstiev duchovného sveta má symbolizovať horiaca pochodeň v rukách cherubína kľačiaceho na podstavci na vrchole oblúka.

## Zdroj
* B. Hitzen-Bohlen, *Řím - umění a architektura*, Slovart, Praha, 2008, ISBN 978-80-7391-061-7

Kategória:Raffael
Kategória:Renesančné výtvarné umenie
Freiburg

**Freiburg** je meno nasledujúcich miest a obcí:
* skrátene Freiburg im Breisgau
* skrátene Freiburg/Elbe
* nemecký ekvivalent francúzskeho názvu Fribourg (kantón, sídlo v tomto kantóne, sídlo v Lotrinsku)
* nemecký názov poľského mesta Świebodzice 
* nemecký názov časti obce Przelewice nesúcej meno Radlice, pozri pod Przelewice
* vládny obvod v Badensku-Württembersku, pozri Freiburg (vládny obvod)
* Freiburské arcibiskupstvo
* názov nemeckej vojenskej zásobovacej lode, pozri Freiburg (loď)
Fribourg

**Fribourg**  môže byť:
* mesto vo Švajčiarsku, pozri Fribourg (Švajčiarsko)
* kantón vo Švajčiarsku, pozri Fribourg (kantón)
* obec vo Francúzsku, pozri Fribourg (Moselle)
* francúzsky ekvivalent nemeckého Freiburg
Kohút (potok)

**Kohút** je potok v južnej časti okresu Sabinov. Je pravostranným prítokom Torysy, meria  a je tokom VI. rádu.
 
Pramení v geomorfologickom celku Bachureň severozápadne od sedla pod Kohútom () v nadmorskej výške asi . Potok najprv tečie severným smerom, vstupuje do Šarišského podolia v Spišsko-šarišskom medzihorí a následne sa stáča na severovýchod. Pri vstupe do obce Jakubova Voľa sa stáča na sever a v strede obce opäť na severovýchod. Severovýchodne od obce sa v nadmorskej výške cca  vlieva do Torysy.

## Referencie

Kategória:Vodné toky v Bachurni
Kategória:Vodné toky v okrese Sabinov
Jozef Šebo

**Jozef Šebo** môže byť:
* pedagóg, pozri Jozef Šebo (pedagóg)
* hudobník, pozri Jozef Šebo (hudobník)

Šebo, Jozef
Slovensko na Eurovision Song Contest 2010

**Slovensko** v roku 2009 potvrdilo účasť na Eurovision Song Contest 2010. Slovensko bolo prvé z krajín, ktoré sa do súťaže prihlásili.
V období 22. januára 2010 - 7. februára 2010 odsúťažia vybraní 60 účastníci v šiestich štvťfinálových kolách. Z každého z týchto kôl diváci pomocou SMS hlasovania vyberú štyroch postupujúcich. V nedeľu 14. februára a 21. februára prebehlo prvé a druhé semifinálové kolo, kde v každom kole súťažili dvanásti účinkujúci, z ktorých potom v každom kole vybrali šiestich postupujúcich. Dňa 27. februára 2010 dvanásti súťažiaci postupujúci z prvého a druhého semifinále budú súťažiť v slovenskom finále.

## 1. štvrťfinále - 22. január 2010

Poradie sa zmenilo po zistení, že pieseň skupiny Hrdza bola interpretovaná pred 1. októbrom 2009. Skupinu preto zo súťaže diskvalifikovali. Poradie po vylúčení skupiny Hrdza sa posunulo o jednu priečku nahor.

## 2. štvrťfinále - 24. január 2010

## 3. štvrťfinále - 29. január 2010

## 4. štvrťfinále - 31. január 2010

Zo súťaže bola vylúčená speváčka Barbora Šulíková, pretože pieseň, ktorú spievala bola verejne prezentovaná pred 1. októbrom 2009, čo pravidlá nedovoľujú. 

## 5. štvrťfinále - 5. február 2010

* Nesúťažný hosť: Katarína Hasprová s piesňou „Keď sa nám zrútia sny“ (Gabo Dušík/Kamil Peteraj)

## 6. štvrťfinále - 7. február 2010

## 1. semifinále - 14. február 2010

* Poradie - výsledok: počet percent z hlasovania divákov prostredníctvom SMS%=počet bodov divákov + počet bodov poroty = celkové počet bodov 
* Prvýkrát bola predstavená porota súťaže. Porotcovia: Ľubica Čekovská, Martin Sarvaš, Janko Lehotský - predseda poroty. Oproti štvrťfinálovým kolám sa hlasovalo iným spôsobom. Nepočítali sa len hlasy divákov, ale počítali sa aj hlasy poroty. Súčet bodov divákov a poroty stanovil víťaza. Počas súťaže sa vyžrebovalo poradie spievania v 2. semifinálovom kole.
* Nesúťažný hosť: skupina Elán s piesňou „Rockerhotel“ (Vašo Patejdl/Boris Filan)

## 2. semifinále - 21. február 2010

* Poradie - výsledok: počet percent z hlasovania divákov prostredníctvom SMS%=počet bodov divákov + počet bodov poroty = celkové počet bodov 
Počas súťaže sa vyžrebovalo poradie spievania vo finále.
* Nesúťažný hosť: skupina Tublatanka s piesňou „Pieseň pre Doda“ (Martin Ďurinda/Martin Sarvaš)

## Finále - 27. február 2010

## Referencie

## Externé odkazy
* Oficiálna slovenské stránky - www.stv.sk/eurosong 
* Eurovision Song Contest 2010 - Kategorie: Slovensko - eurovize.sblog.cz/slovensko

Kategória:Slovensko na Eurovision Song Contest
Kategória:Hudba na Slovensku
1. FC Košice

**1. FC Košice** bol jeden z najúspešnejších slovenských futbalových klubov.

Vznikol 12. júna 1992 zlúčením dvoch košických klubov VSŽ a *Jednota VSS*. Už v prvej sezóne vyhral 1. SNL, Slovenský aj Československý pohár. Po Slovane ako druhý získal slovenský ligový titul. Ako prvé slovenské družstvo postúpil do skupinovej fázy Ligy majstrov. Pre finančné problémy po 10 rokoch vypadol z 1. ligy a o ďalší rok aj z 2. ligy, čo bol vlastne koniec klubu. Po sezóne sa zlúčil s FC Steel Trans Ličartovce.

## Športové úspechy
**[[Fortuna liga|Slovenská liga]]**
* *Víťaz (2)*: 1997, 1998
* *Druhé miesto (3)*: 1995, 1996, 2000

**[[Slovenský futbalový superpohár|Slovenský Superpohár]]**
* *Víťaz (1)*: 1997
* *Finalista (2)*: 1998, 2009

**[[Slovenský pohár vo futbale|Slovenský pohár]]**
* *Víťaz (1)*: 1993
* *Finalista (2)*: 1998, 2000

**Československý pohár**
* *Víťaz (1)*: 1993

## Zápasy v pohároch UEFA

## Tréneri

*  Ján Zachar (1992-94)
*  Stanislav Seman (1994)
*  Jozef Obert (1994)
*  Dušan Radolský (1995-96)
*  Ján Kozák st. (1996–97)
*  Karol Pecze (1997–98)
*  Ján Kozák st. (1998-99)
*  Ján Zachar (1999)
*  Ladislav Molnár (1999-00)
*  Jozef Valovič (2000-01)
*  Erik Bogdanovský(2001-02)
*  Jaroslav Gürtler (2002)
*  Andrej Daňko (2002-03)
*  Bohumil Andrejko (2003)
*  Andrej Daňko (2003-04)


## Králi ligových strelcov z VSS/1. FC Košice

## Najviac ligových gólov

## Hráči Košíc v reprezentácii
*Prvý hráč v reprezentácii Československa: Ján Strausz,  1:0, 30. 5. 1965
*Najviac zápasov v reprezentácii Československa: 41, Jaroslav Pollák, 1968-1977
*Najviac gólov v reprezentácii Československa: 1, Jaroslav Pollák, Dušan Galis

*Prvý hráč v reprezentácii Slovenska: Ondrej Daňko,  0:1, 2. 2. 1994
*Najviac zápasov: 31, Ivan Kozák, 1994-1998
*Najviac gólov: 1, 6 hráčov

## Referencie

Košice
Kategória:Futbalové kluby založené v 1992
Kočice
Kategória:Šport v Košiciach
Joseph Keller

**Joseph Bishop Keller** (* 31. júl 1923, Paterson, New Jersey, USA – † 	7. september 2016, Palo Alto, Kalifornia, USA) bol americký matematik, známy najmä vďaka svojej práci v oblasti aplikovanej matematiky, predovšetkým v tzv. geometrickej teórii difrakcie (GTD).

Bol nositeľom Wolfovej ceny za matematiku (1996/7) a A. C. Eringen Medal (1981).

## Referencie

Kategória:Matematici USA
Kategória:Inžinieri USA
Kategória:Matematici židovského pôvodu
Kategória:Osobnosti USA židovského pôvodu
Kategória:Nositelia Wolfovej ceny za matematiku
Kategória:Nositelia National Medal of Science
Kategória:Členovia Kráľovskej spoločnosti
Kategória:Členovia United States National Academy of Sciences
Kategória:Členovia American Academy of Arts and Sciences
Kategória:Absolventi New York University
Kategória:Osobnosti z Patersonu (New Jersey)
Jakov Grigorievič Sinaj

**Jakov Grigorievič Sinaj** () (* 21. september 1935, Moskva, Rusko, vtedy Ruská SSR, ZSSR) je ruský matematik. Je známy predovšetkým vďaka svojej práci v oblastiach dynamických systémov, matematickej fyziky a teórie pravdepodobnosti. Jeho práca otvorila nové súvislosti medzi teóriami deterministických (dynamických) systémov a pravdepodobnostných (stochastických) systémov. Je nositeľom veľkého množstva vedeckých ocenení, okrem iného aj Wolfovej ceny za matematiku (1996/7).

## Iné projekty

Kategória:Narodenia v 1935
Kategória:Nositelia Wolfovej ceny za matematiku
Kategória:Ruskí matematici
Kategória:Matematici židovského pôvodu
Kategória:Ruské osobnosti židovského pôvodu
Burgundský králik

thumb|Samica burgundského králika s mláďatami
thumb|Samec
**Burgundský králik** (francúzsky *Lapin Fauve de Bourgogne*) je stredne veľké plemeno králikov pôvodom z Francúzska. Uznané bolo roku 1919, do Česko-Slovenska bolo, s cieľom chovať na farmách, dovezené v roku 1970. Váži 4,25 až . Základná farba je žltočervená, spodná časť pysku a brucha je biela alebo krémová. 

## Iné projekty

Kategória:Plemená králikov
Welsh Open 2010

**Welsh Open 2010** je snookrový turnaj, ktorý sa konal 25. januára – 31. januára 2010 pod názvom *Totesport.com Welsh Open* v Newport Centre v Newporte, Wales. 

Toto bolo po prvýkrát, čo bol Welsh Open sponzorovaný stávkovou spoločnosťou Totesport.com.

John Higgins vyhral vo finále 9-4 nad Alim Carterom, ktorý obhajoval titul z roku 2009, kedy vo finále  porazil Joa Swaila 9-5.

## Turnajový pavúk

## Kvalifikácia
Kvalifikácia sa uskutočnila 19. januára – 22. januára 2010 v Pontin's Centre, Prestatyn, Wales.

## Hry nad 100 bodov
* 138, 137, 109, 105, 101 John Higgins
* 134 Ding Junhui
* 129 Neil Robertson
* 129 Joe Perry
* 123 Jamie Cope
* 122 Andrew Higginson
* 122 Ronnie O’Sullivan
* 120, 115 Ali Carter
* 115 Mark Selby
* 113 Stephen Hendry
* 112, 102 Mark Williams
* 109, 106 Matthew Stevens
* 105 Marco Fu
* 102 Fergal O'Brien

## Referencie


Kategória:Welsh Open
Kategória:Snooker v 2010
Arzén (rozlišovacia stránka)

**Arzén** môže byť:
* chemický prvok v Periodickej tabuľke prvkov, pozri arzén
* slovenská hudobná skupina, pozri Arzén (hudobná skupina)
Svetový rebríček 2009/2010 (snooker)

Oficiálny svetový rebríček pre sezónu 2009/2010. Obsahuje všetkých profesionálnych snookrových hráčov zo sezóny 2008/2009, ktorí sa kvalifikovali do sezóny 2009/2010. Body sú súčtom bodov, ktoré jednotliví hráči získali v sezónach 2007/2008 a 2008/2009.

## Poznámky

* Bývalá svetová jednotka Mark Williams sa vrátil do top 16, avšak žiadny nový hráč sa sem nedostal.
* Hráčom, ktorý z top 16 vypadol bol Graeme Dott, ktorý sa prepadol až na 28. miesto..
* Hráči z top 16, ktorý dosiahli svoje zatiaľ najvyššie umiestnenie sú: Allister Carter (5. miesto), Ryan Day (6. miesto), Marco Fu (8. miesto) a Mark Allen (11. miesto).
Funny Fellows

**Funny Fellows** je slovenská hudobná skupina založená v roku 1993.
Od začiatku svojej pôsobnosti prináša autorské spracovania skladieb z obdobia rokov 1915 až 1940, ktoré interpretuje tak, ako to robievali aj hudobníci v roku 1920-1935. Využívajú najme improvizáciu priamo pred obecenstvom a každý koncert je vlastne autorskou tvorbou v rámci harmonických a rytmických pravidiel, s patričnou dávkou humoru a kontrasu. Nahrali  jedenásť albumov a v roku 2014 získali za album Karavána cenu za najlepšie jazzové CD v hlasovaní verejnosti cenu ESPRIT. Spolupracujú aj s Petrom Lipom, Evou Pavlíkovou, Janikou Kolářovou, Csongorom Kassaiom, Ankou Šiškovou, Marianom Labudom. Nahrali hlavnú piesen do filmu Piargy  a zhudobnili básne Tomáša Janovica - Kto sa nehrá, z kola von. Najnovší album My Blue Heaven uviedli vo svojom hudobnom soirée, ktoré má názov Veselé synkopy a pravideľne ho hrajú v Divadle Astorka v Bratislave.

## Diskografia
* 1998 *Spievanie vo vani* - RB RB 0178-2331, CD
* 2001 *U veselého chlapíka* - Ji-Ho music, CD
* 2004 *Po stopách čehonových - W + V + J - po stopách velikánů humoru a satiry*
* 2006 *Vinohrad* - Funny Fellows & Zuzana Haasová
* 2009 *Jaj Zuzka, Zuzička* - Funny Fellows
*2010 Komplet 6CDa3DVD Československa muzika 
* 2014 Karavána - CD ocenené cenou Esprit, najlepšie CD na Slovensku v hlasovaní verejnosti 
* 2016 Happy feet
* 2019 Sugar
* 2021 Kto sa nehrá, skola von - básne Tomáša Janovica 
* 2024 My Blue Heaven 

## Referencie

## Externé odkazy
* Funny Fellows účinkujú na Eurosong 2010

Kategória:Slovenské hudobné skupiny
Kategória:Hudobné skupiny z 1993
Der Blaue Reiter

**Modrý jazdec** (nem. *Der Blaue Reiter*) bol spolok expresionistických, neskôr abstraktných maliarov, ktorý založili v Mníchove v roku 1911 Vasilij Kandinsky a Franz Marc. Neskôr do spolku vstúpili aj Paul Klee, Alfred Kubin, Alexej Jawlensky, August Macke, Marianne von Werefkinová, Gabriele Münterová a iní. Spolok združoval významných nemeckých a ruských maliarov. Týchto umelcov spájal záujem o stredoveké umenie a primitivizmus, ako aj veľký záujem o francúzske umenie - fauvizmus a kubizmus.
Názov vznikol podľa rovnomenného Kandinskeho obrazu - Der Blaue Reiter (1903).

## Iné projekty

Kategória:Maliarstvo
Kategória:Expresionizmus
Tupolev Tu-124

[thumb|right|Tupolev Tu-124V [České aerolinie|Československých aerolínií na letisku Štokholm-Arlanda, júl 1968]]
thumb|right|Kokpit lietadla Tu-124Š
thumb|right|Kabína pre cestujúcich v lietadle Tu-124Š

**Tupolev Tu-124** (v kóde NATO: „**Cookpot**“) bolo úzkotrupé prúdové dopravné lietadlo s krátkym doletom vyvinuté v Sovietskom zväze na konci 50. rokov 20. storočia.

## Vznik a vývoj
Lietadlo Tu-124 vychádzalo typovo zo svojho predchodcu Tu-104. Vývoj lietadla začal v roku 1959, prvý prototyp vzlietol už 29. marca 1960. O dva roky neskôr začali stroje lietať v komerčnej prevádzke. Celkovo bolo vyrobených 165 kusov všetkých verzií.

Niekoľko lietadiel bolo vyrobených aj na vojenské účely, ďalšie kusy boli na vojenské účely použité po vyradení z komerčnej civilnej prevádzky.

## Verzie
***Tu-124** - prvá základná verzia pre 44 cestujúcich
***Tu-124V** - verzia pre 56 pasažierov (vlastnili ČSA)
***Tu-124km** - zmiešaná preprava osôb a nákladu (36 cestujúcich a až 6 ton nákladu)
***Tu-124km-2** - len pre nákladnú dopravu
***Tu-124Š** - vojenský variant

## Služba u ČSA
Tri stroje **Tu-124V** vlastnili Československé aerolínie, pre ktoré „malé Tučka“, ako boli prezývané, lietali v rokoch 1964 a 1972. Nasadzované boli na krátke a stredné európske a vnútroštátne linky.

## Technické údaje
### Tu-124V
***Posádka:** 3
***Pasažieri:** 56
***Motor:** 2x dvojprúdový motor Solovjev D-20P s ťahom 52,92&nbsp;kN
***Rozpätie:** 
***Dĺžka:** 
***Výška:** 
***Plocha krídel:** 
***Hmotnosť (prázdny):** 
***Hmotnosť (vzletová):** 
***Cestovná rýchlosť:** /h
***Dostup:** 
***Dolet:** 

## Iné projekty

## Zdroj

Kategória:Sovietske dopravné lietadlá
Kategória:Lietadlá Tupolev
Ryan Day

**Ryan Day** (* 23. marec 1980, Wales), je profesionálny hráč snookeru. Je veľmi dobrý v budovaní breakov a je jedným z hráčov, ktorý majú na svojom konte viac ako 100 century breakov .

## Kariéra
2004 - Kvalifikoval sa na Majstrovstvá sveta,kde viedol nad Johnom Higginsom 9-7 v zápase prvého kola a dokonca sa stal prvým hráčom histórie, ktorý zahral 3 century breaky v jeho prvom zápase v Crucibli, ale nakoniec prehral posledné 3 framy.

2005 - Dosiahol štvrťfinále Welsh Open. Cestou porazil Aliho Cartera a Steva Davisa. Na konci tejto sezóny skončil ako 33. vo svetovom rebríčku.

2006 - Na Majstrovstvách sveta porazil v prvom kole Joa Perryho 10-3 a v druhom kole viedol nad O'Sullivanom 9-7, no nakoniec prehral 13-10, čo malo za následok, že tesne minul posun v rebríčku do top 16.

2006/2007 - Dovtedy najúspešnejšia sezóna jeho kariéry. V roku 2006 sa dostal do štvrťfinále na Northern Ireland Trophy a v nasledujúcom roku do finále Malta Cup, kde prehral so Shaunom Murphym 4-9. Na konci sezóny skončil na pozícii 16 vo svetovom rebríčku.

2007/2008 - Na Shanghai Masters sa dostal do finále, kde viedol nad Dominicom Dalom 6-2 v popoludňajšej časti zápasu, no nakoniec prehral 10-6. V ďalších troch turnajoch vypadol vždy v druhom kole. Až na China Open dosiahol semifinále, potom čo porazil Matthewa Stevensa, Kena Dohertyho a Marka Williamsa, no nakoniec bol porazený Stephenom Maguirom 5-6. Na Majstrovstvách sveta sa po prvýkrát vo svojej kariére dostal do štvrťfinále, kde prehral so Stephenom Hendrym 13-7. Sezónu dokončil na 8.mieste v rebríčku

2008/2009 - Dosiahol finále Grand Prix, kde prehral s Johnom Higginsom. Potom však prehral v prvom kole UK Championship s Matthewom Stevensom. Opäť sa dostal do štvrťfinále Majstrovstiev sveta, kde ho porazil Mark Allen 13-11. V rebríčku sa posunul o 2 miesta vyššie a skončil 6., čím sa stal najvyššie umiestneným hráčom bez výhry v bodovanom turnaji.

## Osobný život
Ryan má manželku Lynsey, s ktorou sa oženil v lete 2008. Zosobášení boli vo Walese a medové týždne strávili na Kréte. Majú spolu dcéru Francescu, ktorá sa narodila v roku 2006.

## Úspechy
Vyhral dva nebodované turnaje:
* 2001 Benson & Hedges Championship
* 2008 Austrian Open

## Iné projekty

Kategória:Waleskí snookeristi
Robert Nebřenský

**Robert Nebřenský** (* 8. február 1964, Praha) je český herec, textár a gitarista. Od roku 1986 do roku 2002 účinkoval v hudobnej skupine Vltava.

Robert Nebřenský je dobre známy návštevníkom Divadla Sklep, v ktorom účinkuje od roku 1990.

## Filmografia

* 1991 - Penziónek (TV film)
* 1994 - Historky od krbu (TV seriál), Mlýny (TV film)
* 1998 - Multicar Movie Show
* 2003 - Mazaný Filip
* 2004 - Nadměrné maličkosti: Nehoda (TV film), Na stojáka (TV program)
* 2005 - Bazén (TV seriál)
* 2006 - Letiště (TV seriál), Prachy dělaj člověka, Rádio Kebrle, Ro(c)k podvraťáků
* 2007 - Edith Piaf, Dame d'Izieu, La (TV seriál), Gynekologie 2 (TV seriál), O život, Princezna z Kloboukových hor (TV seriál), Trapasy (TV seriál)
* 2008 - Tobruk, Rudý baron, Hvězdný reportér (TV program)
* 2009 - Vyprávěj (TV seriál), Alles Gute (TV program)
* 2011 - Lidice
* 2013 - Kovář z Podlesí
* 2014 - Neviditelní 
* 2015 - Případ pro exorcistu  (TV séria)
* 2023 - *[[Villa Lucia]]*

### Dokumentárne
* 1991 - Míč (TV film)

## Externé odkazy
* Osobný web 
* České filmové nebo 
* Stránky Divadla Sklep 
* 
* 

Kategória:Českí divadelní herci
Kategória:Českí filmoví herci
Kategória:Českí televízni herci
Kategória:Českí rozhlasoví moderátori
Kategória:Českí rockoví speváci
Kategória:Českí rockoví gitaristi
Kategória:Českí textári piesní
Kategória:Českí komici
Kategória:Osobnosti z Prahy
Jaffovia

**Jaffovia** sú fiktívnou rasou vo vedecko-fantastickom seriáli *[[Hviezdna brána]]*. Predstavitelia zotročovaného, bezprávneho národa v moci Goa’uldov. Počas seriálu sa vymanili spod vplyvu a vytvorili vlastné politické zriadenie.

Sú pôvodom ľudia, pozmenení Goa’uldmi pre ich vlastné potreby. Poskytujú im hostiteľské telo, v ktorom sa vyvíja goa’uldí zárodok (symbiont), bez ktorého Jaffa neprežije. Jaffom bola geneticky predĺžena dĺžka života a zvýšená fyzická sila, aby mohli slúžiť aj v goa’uldských armádach.

## Pozri aj
* Teal’c

Kategória:Rasy zo seriálu Hviezdna brána
Dramatikz

**Dramatikz** bola slovenská štvorčlenná hip-hopová hudobná skupina, ktorá vznikla v apríli 2006. Jej členmi sú Radikal (na začiatku Idea Ghostwriter, neskôr lil Idea), Stopercent, DJ Yaksha a Masif.

## História
Skupina sa uviedla v novembri 2006 štúdiovým demom *Veni Vidi Vici*.
 
Dramatikz sú známi svojou koncertnou aktivitou - odohrali množstvo koncertov na Slovensku aj v Česku a nechýbali ani na všetkých väčších letných festivaloch.  Vystupovali aj na najväčšom nemeckom festivale Rheinkulture v Bonne. 

V roku 2007 skupina vydáva pod vydavateľstvom Vietnam-Potter records svoj prvý mixtape pod názvom *Drzee tejp* (1000 predaných nosičov). Následne absolvovali turné po 8 slovenských mestách pod názvom "Drzee ty nikdy tour".

## Tvorba
* 1 demo
** Veni Vidi Vici (2006)
* 2 mixtapy
** *Drzeee tejp* (2007)
** Druheee Drzeee Mixtape (2008) 
* 2 albumy
** *Výsledok Doby* (2009)
** *Morfium* (2010)
* 1 singl
** " Hra na slobodu (feat. Martina Daňová)" (2013)

Kategória:Slovenské hiphopové hudobné skupiny
Kategória:Hudobné skupiny z 2006
Výsledok doby

***Výsledok doby*** je debutový štúdiový album slovenskej hip-hopovej skupiny Dramatikz, ktorý v roku 2009 vydalo hudobné vydavateľstvo Sony Music 

## Zoznam skladieb
# „Názory, ktoré nemusí pochopiť každý“ - 0:49
# „Veni vidi vici“ - 3:25
# „Malomestský lifestyle RMX feat. Torula“ - 4:00
# „Výsledok doby“ - 4:30
# „Neni sa za čo hanbiť“ - 4:10
# „Všade je to rovnaké feat. Ill G, Berezin, Tafrob, Mr.Small“ - 6:42
# „Sex v meste feat. Vladimir 518“ - 3:36
# „Majú strach“ - 3:27
# „Nečudujem sa“ - 3:33
# „Maličká II“ - 3:50
# „Mama neni nadšená“ - 4:55
# „Bojovať je zbytočné“ - 4:14
# „Epistulae Heroidum feat. Natalie“ - 4:44
# „Slovenská mládež“ - 3:48
# „Anna D“ - 3:47
# „Stále to ide samo feat. Riki, Natalie“ - 4:40

Kategória:Hudobné albumy z 2009
Kategória:Albumy skupiny Dramatikz
Zoznam kozmických agentúr

Toto je **zoznam kozmických agentúr**, sú v ňom uvedené všetky hlavné kozmické agentúry.

## Európa
* Európska vesmírna agentúra
* Bieloruská kozmická agentúra
* Institut za kosmičeski izsledvanija i technologii (Bulharsko)
* Česká kosmická kancelář
* DTU Space (Dánsko)
* Estónska vesmírna kancelária
* Centre national d'études spatiales (Francúzsko)
* Grécka vesmírna agentúra
* SRON (Holandsko)
* Agència Espacial de Catalunya (Katalánsko)
* Litovská vesmírna kancelária
* Luxemburská vesmírna agentúra
* Maďarská vesmírna kancelária
* Deutsches Zentrum für Luft- und Raumfahrt (Nemecko)
* Nórska vesmírna agentúra
* Poľská vesmírna agentúra
* Agência Espacial Portuguesa (Portugalsko)
* Agentur für Luft- und Raumfahrt (Rakúsko)
* Rumunská vesmírna agentúra
* Roskosmos (Rusko)
* Slovenská vesmírna kancelária
* UK Space Agency (Spojené kráľovstvo)
* Agencia Espacial Española (Španielsko)
* Švajčiarska vesmírna kancelária
* Švédska národná vesmírna agentúra
* Talianska vesmírna agentúra
* Ukrajinská kozmická agentúra

## Amerika
* Comisión Nacional de Actividades Espaciales (Argentína)
* Agencia Boliviana Espacial (Bolívia)
* Agência Espacial Brasileira (Brazília)
* Canadian Space Agency (Kanada)
* Comisión Colombiana del Espacio (Kolumbia)
* Agencia Latinoamericana y Caribeña del Espacio (Latinská Amerika a Karibik)
* Agencia Espacial Mexicana (Mexiko)
* National Aeronautics and Space Administration (Spojené štáty)
* Agencia Bolivariana para Actividades Espaciales (Venezuela)

## Ázia
* ArmKosmos (Arménsko)
* Azerbajdžanská národná agentúra pre letectvo a vesmír
* National Space Science Agency (Bahrajn)
* Space Research and Remote Sensing Organization (Bangladéš)
* Čínska agentúra pre pilotované kozmické lety
* Národný úrad pre kozmonautiku/vesmírne lety (Čína)
* Philippine Space Agency (Filipíny)
* Iránska kozmická agentúra
* Indická kozmická agentúra
* Lembaga Penerbangan dan Antariksa Nasional (Indonézia)
* Izraelská vesmírna agentúra
* Japonská kozmická agentúra
* KazKosmos (Kazachstan)
* National Aerospace Development Administration (KĽDR)
* Kórejský výskumný inštitút pre letectvo a vesmír (Kórejská republika)
* Agensi Angkasa Malaysia (Malajzia)
* Space & Upper Atmosphere Research Commission (Pakistan)
* Saudi Space Commission (Saudská Arábia)
* Singapore Space and Technology Ltd (Singapur)
* Vesmírna agentúra Spojených arabských emirátov
* Sýrska kozmická agentúra
* Taiwanská vesmírna agentúra
* Geo-Informatics and Space Technology Development Agency (Thajsko)
* Turecká vesmírna agentúra
* Turkménska národná kozmická agentúra

## Afrika
* Alžírska kozmická agentúra
* National Authority for Remote Sensing and Space Sciences (Egypt)
* Ethiopian Space Science and Technology Institute (Etiópia)
* Ghana Space Science and Technology Centre (Ghana)
* Juhoafrická národná kozmická agentúra
* National Space Research and Development Agency (Nigéria)

## Austrália a Oceánia
* Australian Space Agency (Austrália)
* New Zealand Space Agency (Nový Zéland)

## Externé odkazy
* Agentúry na webe Kosmo 
* Agentúry na Vesmirweb 

Kategória:Kozmonautické zoznamy
Premier League (snooker)

**Premier League Snooker** je profesionálny snookrový turnaj, ktorý sa poriada od roku 1987. Zvyčajne sa hrá od septembra do decembra tabuľkovým formátom, pričom každý týždeň sa koná v inom meste. Je to síce iba pozvánkový turnaj, ale účasť v ňom uvíta každý hráč, pretože je to veľmi prestížny turnaj s výborným finančným ohodnotením.

## Formát hry
Hráči do Premier League sú obvykle vyberaní z top 10. Do nasledujúceho ročníka je automaticky vybraný minuloročný víťaz a hráč, ktorý vyhral Championship League. Každý hráč hrá s každým jeden 6-framový zápas. Teda na rozdiel od ostatných turnajov je tu možné dosiahnuť remízu. Za víťazstvo hráč dostáva 2 body a za remízu 1 bod. Tieto body sa započítavajú do turnajovej tabuľky, z ktorej nakoniec 4 hráči s najviac bodmi postúpia do turnajového pavúka.

Ďalším rozdielom oproti ostatným turnajom je, že hráči majú vymedzený čas - 25 sekúnd na jeden strk. Čas začne hráčovi plynúť od okamihu, kedy sa všetky gule zastavia po predchádzajúcom strku. Ak hráč nestihne svoj strk odohrať v tomto časovom intervale, súperovi je udelených 5 bodov. Každý hráč dostane na začiatku zápasu 5 time-outov, ktoré keď využije, má na strk koľko času chce. Môže však použiť iba 3 time-outy v jednom frame.

## Víťazi

 O víťazovi bolo rozhodnuté iba na základe turnajovej tabulky.

## Odkazy
* Oficiálna stránka 


Kategória:Snooker
Titan II GLV

**Titan II GLV** bola americká nosná raketa odvodená z medzikontinentálnej balistickej rakety LGM-25 Titan II. Raketa bola používaná výhradne NASA v programe Gemini. Celkom bolo v rokoch 1964 až 1968 vypustených 12 rakiet, dve bez posádky a desať s posádkou. Všetky štarty sa konali na odpaľovacej rampe 19 na Cape Canaveral. 

Raketa bola, rovnako ako jej vojenský variant, dvojstupňová. Prvý stupeň poháňali dva motory AEROJET LR-87-7 spaľujúce Aerozín-50 a oxid dusičitý (N2O2). Druhý stupeň disponoval jedným motorom LR-91-7, ktorý taktiež spaľoval aerozín a oxid dusičitý. Obidva motory boli pre potreby programu Gemini modifikované pre použitie aerozínu 50 ako paliva, verzie motorov pre LGM-25 používali asymetrický dimetylhydrazín. 

Kvôli certifikácii pre misie s posádkou boli rakety vybavené niekoľkými systémami, ktoré mali zabezpečiť bezproblémový chod a bezpečie posádky. Bol nainštalovaný systém detekcie porúch, ktorý bol prepojený s kabínou posádky a informoval tak astronautov o stave rakety a zvyšoval schopnosť reakcie v prípade núdze. Dôležité systémy, ako systém riadenia letu, boli zdvojené aby sa minimalizovala možnosť zlyhania. Druhý stupeň bol upravený, aby naň bolo možné pripojiť kabínu Gemini a ďalej zoň boli odmontované pomocné a spätné motory. Rádiový usmerňovací systém používaný na LGM-25 bol nahradený novým inerciálnym. Ďalšie zmeny boli vykonané na hydraulickom a elektrickom systéme a monitorovacom zariadení. Na prestavbu rakiet dohliadalo Air Force Systems Command.

## Referencie

## Externé odkazy
*http://skyrocket.de/space/doc_lau_det/titan-2-glv.htm
*http://www.astronautix.com/lvs/titan.htm

Kategória:Nosné rakety USA
Vladimir Igorevič Arnoľd

**Vladimir Igorevič Arnoľd** (rus. Владимир Игоревич Арнольд) (* 12. jún 1937, Odesa, Ukrajina, vtedy Ukrajinská SSR, ZSSR – † 3. jún 2010, Paríž, Francúzsko) bol ruský matematik. 

Je známy ako spoluautor tzv. Kolmogorovovej-Arnoľdovej-Moserovej vety o stabilite integrovateľných hamiltonovských systémov. Významne tiež prispel v oblastiach dynamických systémov, teórie katastrof, topológie, algebraickej geometrie, klasickej mechaniky, či teórie singularít. Ešte ako študent Andreja Nikolajeviča Kolmogorova objavil riešenie trinásteho Hilbertovho problému. V roku 2001 dostal Wolfovu cenu za matematiku.

## Iné projekty

Kategória:Ruskí matematici
Kategória:Geometri
Kategória:Nositelia Wolfovej ceny za matematiku
Kategória:Členovia Francúzskej akadémie vied
Kategória:Členovia American Philosophical Society
Kategória:Členovia Ruskej akadémie vied
Kategória:Matematici židovského pôvodu
Kategória:Ruské osobnosti židovského pôvodu
Kategória:Osobnosti z Odesy
Kategória:Pochovaní na Novodievčom cintoríne
Premier League Snooker 2009

**2009 PartyCasino.com Premier League Snooker** sa hrala od 3. septembra do 29. novembra 2009.
Shaun Murphy vo finále porazil obhajujúceho šampióna Ronnieho O'Sullivana 7-3.

## Turnajový pavúk

## Turnajová tabulka

## Zápasy

3. september - Penrith Leisure Centre, Penrith, Cumbria 

* **Neil Robertson 4**-2 Judd Trump 
* **Ronnie O’Sullivan 4**-2 Marco Fu 

17. september - Malvern Theatre, Great Malvern, Worcs 

* Shaun Murphy 2-**4 John Higgins** 
* Stephen Hendry 2-**4 Judd Trump** 

24. september - Southampton Guildhall, Hampshire 

* Neil Robertson 1-**5 Stephen Hendry**
* *John Higgins 3-3 Marco Fu*

1. október - Charter Hall, Colchester, Essex 

* Marco Fu 2-**4 Judd Trump** 
* *Ronnie O’Sullivan 3-3 Neil Robertson*

15. október - Aberdeen Exhibition and Conference Centre

* **Ronnie O’Sullivan 4**-2 Shaun Murphy
* *John Higgins 3-3 Stephen Hendry*

22. október - Grimsby Auditorium, Lincolnshire

* *Ronnie O’Sullivan 3-3 Stephen Hendry* 
* **Shaun Murphy 5**-1 Marco Fu 

29. október - Preston Guild Hall, Lancashire
* **John Higgins 4**-2 Neil Robertson
* *Shaun Murphy 3-3 Stephen Hendry*

5. november - Riverside Leisure Centre, Exeter, Devon 

* Marco Fu 2-**4 Neil Robertson**
* Ronnie O’Sullivan 2-**4 Judd Trump** 

12. november - Hutton Moor LC, Weston-Super-Mare, Somerset 

* **John Higgins 4**-2 Judd Trump 
* **Shaun Murphy 4**-2 Neil Robertson 

19. november - Venue Cymru, Llandudno, Wales 
  
* **Marco Fu 5**-1 Stephen Hendry 
* Ronnie O’Sullivan 2-**4 John Higgins**
* Shaun Murphy 2-**4 Judd Trump**

## Century breaky
* 139, 120, 103, 100 Judd Trump
* 134, 110, 105, 104 Shaun Murphy
* 133, 131, 129, 112, 106, 104 Ronnie O’Sullivan
* 127, 111, 104 Stephen Hendry
* 122 Marco Fu
* 119, 107 John Higgins
* 109 Neil Robertson

Kategória:Snooker v 2009
Kategória:Premier League (snooker)
Saharon Šelach

**Saharon Šelach** (hebr. שהרן שלח; ang. *Saharon Shelah*) (* 3. júl 1945, Jeruzalem, Izrael, vtedy Britský mandát Palestína) je izraelský matematik. Zaoberá sa predovšetkým matematickou logikou, teóriou modelov a axiomatickou teóriou množín. Je nositeľom viacerých vedeckých ocenení, v roku 2001 dostal Wolfovu cenu za matematiku.

## Iné projekty

Kategória:Narodenia v 1945
Kategória:Nositelia Wolfovej ceny za matematiku
Kategória:Izraelskí matematici
Kategória:Izraelskí logici
Kategória:Matematici židovského pôvodu
Kategória:Logici židovského pôvodu
Championship League (snooker)

**Championship League snooker** je profesionálny snookrový turnaj. Je to pozvánkový turnaj, na ktorom sa zúčastňujú väčšinou hráči z top 20. Championship League je kvalifikáciou do Premier League.

## Víťazi


Kategória:Snooker